钦定古今图书集成/明伦汇编/氏族典/第458卷 > 《廖用贤尚友录》 > 费希冉
## 钦定古今图书集成/明伦汇编/氏族典/第458卷 > 《廖用贤尚友录》 > 费希冉

按《万姓统谱》：“希冉，字师敬，南海人。父朋，乡进士，三任
学职，希冉世其儒业。正统中，提学佥事彭琉罗为郡
庠生，援一子侍养，例不就。举为濂溪书院，师教有法，
游其门者率多造就。所为诗文典粹可观。著有《古文
孝经解》《尚书本旨》《禺山稿》诸书。弘治戊午举于乡，仕
为崇安教谕。俸虽薄，必与弟澣汇共之。”澣得恶疾，药
“必亲调，死敛必亲视，无或畏忌。”编修湛若水最称重
之。